# אהרון יהודה לייב שטיינמן

### מתוך ויקיפדיה, האנציקלופדיה החופשית

יש לך הודעות חדשות (השווה לגרסה הקודמת).

אהרון יהודה לייב שטיינמן נולד בשנת 1912. הוא ראש ישיבות גאון יעקב ופוניבז' לצעירים וישנם הרואים בו המנהיג החרדי הליטאי השני בחשיבותו לאחר הרב אלישיב. נחשב למתון ומקל יותר מהרב אלישיב.

בעוד הרב אלישיב משמש כפוסק ומכאן כוחו, השפעתו של הרב שטיינמן כראש ישיבה בעולם הישיבות, שם הוא מכונה "ראש הישיבה". רבים באים לבקש ממנו עצות בענייניהם האישיים, כגון בנושאי שידוכין, ומסתמכים על הוראותיו. הוא נחשב לאחד מאלה שמחזיקים בדעת תורה, אם כי עמדתו של הרב אלישיב עדיין נחשבת יותר.

## [עריכה] דעתו ופעולותיו

לרב שטיינמן עמדה הדוגלת בהדברות בין חרדים לחילונים ומקורבו, ראש העיר בני ברק לשעבר, הרב מרדכי קרליץ, היה הנציג הבכיר של החרדים בועדת טל וכן חתם על אמנת כנרת.

תמיכתו בחוק טל ובנח"ל החרדי, שנותנים פתח להשתלבות של חרדים בצה"ל נראו כמהלכיו החשובים ביותר, ונחשבים לפריצת דרך של ממש ביחסי הציבור החרדי והציבור הכללי במדינה.

בשל כך קפץ עליו רוגזו של הפלג המסורתי בציבוריות החרדית, ושל אנשי העדה החרדית, שהשמיצוהו בכרוזים ("פשקווילים") וניסו להפריע לשיעוריו. התוצאה הייתה התכתשויות אלימות ממש, שאילצו את המשטרה להתערב.

אף שיומון הליטאים יתד נאמן אינו מכיר במנהיגותו והוא קרוב יותר לרב אלישיב, יש בין כותביו שמזדהים עם מתינותו של הרב שטיינמן. את אמנת כנרת שנחתמה בידי קרליץ הכתירו ביתד נאמן בשם "אמנת כנרת המזוויעה".

הרב שטיינמן גם הביע תמיכה מסוימת ביציאה של אברכים, שכבר אינם חפצים ומסוגלים ללמוד, להכשרה מקצועית. אלא שהעיתונות החרדית נתנה פירסום גדול להחלטתו לדחות סכום עתק שהציע נדיב להכשרת חרדים לשוק העבודה, וייתכן שהדבר מסמל הקצנה בעמדותיו. על הקצנה כזו, או לכל הפחות, על כך שיוחסה לו מתינות רבה יותר משקיימת בפועל, ניתן ללמוד משורה של התבטאויות שבהן שלל בחריפות לימודי חול, הסתייג מהטענה שהביע תמיכה לנח"ל החרדי ואף טען שנשים צריכות לקבל את ההשכלה המינימלית ביותר האפשרית.

הרב שטיינמן מעניק ייעוץ רב בעיקר בנושאי שידוכים, ומפורסם שאמר כשנשאל על ידי בחור האם הוא אמור לחוש משיכה לבחורה שעימה הוא משתדך: "רק בהמה קונים במשיכה" (בהלכה התלמודית משיכה היא אחת הדרכים שבהם קונה של חפץ מחיל את בעלותו עליו).

הקים יחד עם האדמו"ר מגור, הרב יעקב אריה אלתר, את רשת "נתיבות משה". הרב שטיינמן הפך לפטרון פעולות "לב לאחים" (כשהחליט על מבצע החזרה בתשובה המוני) ורשתות החינוך "נתיבות משה" ו"שובו". יחד עם האדמו"ר מגור נסע למסע התרמה מיוחצ"ן בחו"ל עבור רשתות חינוך אלו, מה שעורר בקהילות החרדיות שם התרגשות מרובה וכן היה מעשה שיתוף פעולה בין ליטאים לחסידים יוצא דופן בעוצמתו. גם מאוחר יותר הרבה במסעות בחו"ל באופן יוצא דופן למנהיג חרדי במעמדו.

על המסירות להעביר נוער לחינוך חרדי אמר:

  "התורה אומרת שיש דין "לא תעמוד על דם רעך" שאם רואים אחד טובע בנהר צריך להציל אותו, ואם אחד טובע בים של חילוניות, רחמנא ליצלן, זה עוד יותר גרוע מטובע בנהר למות"

בשנת 2004 הביע מחאה חריפה כנגד כוונת משרד החינוך להחיל את תוכנית הליבה על בתי ספר חרדיים:

  "בזמן האחרון נפרצה פירצה שרוצים חס וחלילה לומר דעה ולהתערב גם בחינוך שלנו, למרות שכבר מזמן גם הם ראו שאין שום דבר בחינוך שלהם אלא רק זה שמביא חורבן, אבל בכל זאת הם רוצים לומר לנו דעה, מה ללמד ואיך לחנך. אנחנו צריכים ללחום בזה בכל הכוחות!"

ספרו החשוב הוא "איילת השחר" ספר העוסק בפרשנות התלמוד.

מקור: http://he.wikipedia.org../../../%D7%90/%D7%94/%D7%A8/%D7%90%D7%94%D7%A8%D7%95%D7%9F_%D7%99%D7%94%D7%95%D7%93%D7%94_%D7%9C%D7%99%D7%99%D7%91_%D7%A9%D7%98%D7%99%D7%99%D7%A0%D7%9E%D7%9F.html

קטגוריות: חרדים | רבנים ישראלים | רבנים אורתודוקסים

##### Views

- ערך
- שיחה
- גרסה נוכחית

##### קהילה

- שער הקהילה
- עזרה
- דלפק ייעוץ
- מזנון
- יצירת קשר
- ספר אורחים

##### חיפוש

##### שפות אחרות

- English
- ייִדיש